CELEX: C2007/247/65
Language: et
Date: 2007-10-20 00:00:00
Title: Kohtuasi T-329/07: 3. septembril 2007 esitatud hagi — UPS Europe ja UPS Deutschland versus komisjon

20.10.2007   
            
            
               ET
            
            
               Euroopa Liidu Teataja
            
            
               C 247/39
            
         3. septembril 2007 esitatud hagi — UPS Europe ja UPS Deutschland versus komisjon
   (Kohtuasi T-329/07)
   (2007/C 247/65)
   Kohtumenetluse keel: inglise
   Pooled
   
      Hagejad: UPS Europe NV/SA (Brüssel, Belgia) ja UPS Deutschland Inc. & Co. OHG (Neuss, Saksamaa) (esindajad: advokaadid T. Ottervanger ja E. Henny)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tuvastada EÜ artikli 232 alusel, et komisjon on jätnud tegemata toimingu selles osas, milles ta ei ole määratlenud oma seisukohta seoses hagejate kaebusega, mille nad esitasid komisjonile 11. mail 2004;
            
         
               —
            
            
               mõista hagejate kohtukulud välja komisjonilt.
            
         Väited ja peamised argumendid
   Hagejad väidavad, et komisjon on jätnud tegemata toimingu selles osas, milles ta ei ole pärast seda, kui teda kutsuti EÜ artikli 232 alusel toimingut tegema, määratlenud oma seisukohta komisjonile 11. mail 2004 esitatud hagejate kaebuse osas Deutsche Post'ile Saksamaal muu hulgas riigigarantiide, Deutsche Post'i pensioniskeemi sissemaksete ja erinevate seadusest tulenevate kohustuste alt vabastamise näol väidetavalt antud ebaseadusliku riigiabi kohta.
   Oma hagi toetuseks väidavad hagejad, et komisjon peab saadud kaebust hoolikalt ja erapooletult kontrollima, arvestades eriti komisjoni ainupädevust abimeetmete ühisturule vastavuse kontrolli osas.
   Lisaks väidavad hagejad, et EÜ artiklit 232 tuleb tõlgendada nii, et see annab füüsilistele või juriidilistele isikutele õiguse esitada institutsiooni vastu tegevusetushagi, kui institutsioon ei ole võtnud meetmeid, mis oleks neid otseselt ja isiklikult puudutanud, isegi kui nad ei ole nende meetmete võimalikud adressaadid.
   Lõpetuseks väidavad hagejad, et meetmete kohta, mille komisjon on jätnud vastu võtmata, võib leida, et need puudutavad hagejaid kui Deutsche Post'i konkurente otseselt ja isiklikult.